**ГОДИШЊИ ПРОГРАМ РАДА**

Наставни предмет: **Eнглески језик**  Разред: **пети**

Школа: ­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Уџбеник: ***Get To The Top 1,* Дата Статус**

**Циљ** наставе и учења страног језика је да се ученик усвајањем функционалних знања о језичком систему и култури и развијањем стратегија учења страног језика оспособи за основну писмену и усмену комуникацију и стекне позитиван однос према другим језицима и културама, као и према сопственом језику и културном наслеђу.

|  |  |  |  |  |  |
| --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникативне функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | **Обрада** | **Остали типови** |
| **По завршеној теми/области ученици су у стању да у усменој комуникацији:** | **Ученици у усменој комуникацији уче и увежбавају:** |
| **1. School days**  Представљање себе и других и тражење/ давање информација о себи и другима; изражавање интересовања, допадања/недопа-дања; изражавање хронолошког времена; | - разумеју и користе исказе који се односе на поздрављање, представљање и тражење/давање информација личне природе;  - препознају и користе бројеве од 1-100 у свакодневним ситуацијама  - именују и описују предмете у учионици  - препознају и именују боје  - користе речи везане за државе и националности  - поставе и одговоре на питања у вези са омиљеним предметима у школи  - разумеју, траже и дају једноставнија обавештења о хронолошком времену у ширем комуникативном контексту  - опишу своје омиљене спортске активности | Речи и изразе који се односе на тему; језичке структуре *What’s your name? I’m…*  *What’s your phone number?*  *Two bins.* ***(Plurals, regular –s)***  *a door, an apple* ***(a vs an)***  *This is an umbrella. What’s that? It’s a chair.* ***(this/that)***  *What colour is this? It’s…*  *Open your books.* ***(Imperative)***  Именовање предмета и боја.  Језичке структуре *I’m… You’re… My, your*  *Where… from?*  *am, is, are* ***(the verb be),*** *How old…? Who? What?*  текстове и дијалоге који се односе на тему и интеркултурне садржаје (слушају, читају, говоре и пишу). | **12** | **6** | **6** |
| **Корелација са другим предм.** | српски језик и књижевност, математика, географија, грађанско васпитање, ликовна култура, ЧОС, физичко васпитање | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.15. 1.1.16. 1.1.17. 1.1.18. 1.1.20. 1.1.21. 1.1.22. 1.1.23. 1.2.1. 1.2.3. 1.2.4. 1.3.1. 2.1.1. 2.1.2. 2.1.3. 2.1.5. 2.1.6. 2.1.8. 2.1.12. 2.1.13. 2.1.15. 2.1.19. 2.1.20. 2.1.22. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.1. 2.3.2. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања. | | | | |

|  |  |  |  |  |  |
| --- | --- | --- | --- | --- | --- |
| **2. People**  Описивање живих бића, предмета и места и положаја у простору; изражавање припадања и поседовања;  давање информација о себи и тражење/давање основних информација о себи и другима у ширем друштвеном контексту; | - препознају и именују појмове који се односе на тему;  - разумеју и формулишу једноставније изразе који се односе на поседовање и припадност;  -разумеју једноставнији опис живих бића, предмета и места и положаја у простору;  - питају и кажу шта неко има / нема и чије је нешто;  - у неколико везаних исказа саопште информације о себи и другима;  - размене информације које се односе на дату комуникативну ситуацију;  - разумеју једноставније текстове у којима се описују сталне и уобичајене радње/активности;  - уочавају сличности и разлике у култури становања. | Речи и изразе који се односе на тему; језичке структуре *Family members, animals, parts of the body; My best friend's name is Anya.* ***(possessive case)*** *Whose? Whose bag is that? Is that your brother?* ***(possessive adjectives)*** *He's got dark brown hair.* ***(the verb have got)*** *These are caps.* ***(these/those);*** *The children have got lots of bikes.* ***(plurals, regular/irregular)***текстове и дијалоге који се односе на тему и интеркултурне садржаје (слушају, читају, говоре и пишу). | **11** | **6** | **5** |
| **Корелација са другим предм.** | географија, српски језик и књижевност, грађанско васпитање, час одељенског старешине, физичко васпитање, изабрани спорт, историја, биологија, музичка култура | | | | |
| **Стандарди постигнућа** | 1.1.1. 1.1.2. 1.1.3.  1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.15. 1.1.16. 1.1.17. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.3. 1.2.4. 1.3.1. 1.3.2. 2.1.1. 2.1.2. 2.1.3. 2.1.5. 2.1.6. 2.1.8. 2.1.12. 2.1.13. 2.1.15. 2.1.19. 2.1.20. 2.1.22. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.1. 2.3.2. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања. | | | | |
| **3. The first written test**  Описивање догађаја у садашњости – тренутних и сталних/  уобичајених догађаја/  активности;  изражавање интересовања, допадања/недопа-дања. | - препознају и именују појмове који се односе на тему;  - разумеју и формулишу једноставније изразе који се односе на поседовање и припадност;  -разумеју једноставнији опис живих бића, предмета и места и положаја у простору;  - питају и кажу шта неко има / нема и чије је нешто;  - опишу сталне, уобичајене и тренутне догађаје / активности користећи неколико везаних исказа;  - опишу своје и туђе жеље и интересовања и изразе допадање и недопадање уз једноставно образложење. | Лексику и језичке структуре које се односе на тему и наведене комуникативне функције, а које су се радиле у темама 1 и 2; задатке слушања, читања и вођеног писања. | **3** | **0** | **3** |
| **Корелација са другим предм.** | српски језик и књижевност | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.2. 1.2.3. 1.2.4. 2.1.1. 2.1.2. 2.1.3. 2.1.6. 2.1.8. 2.1.12. 2.1.13. 2.1.14. 2.1.15. 2.1.16. 2.1.17. 2.1.19. 2.1.20. 2.1.22. 2.1.24. 2.1.25. 2.1.26. 2.2.1. 2.2.2. 2.2.3. | | | | |
| **Начин провере постигнућа** | Посматрање и праћење, усмена и писмена провера кроз задатке. | | | | |

|  |  |  |  |  |  |
| --- | --- | --- | --- | --- | --- |
| **4. Time out**  Описивање догађаја у садашњости; изражавање допадања/  недопадања; тражење/давање основних информација о себи и другима; | - препознају и именују појмове који се односе на тему;  - разумеју једноставније текстове у којима се описују сталне и уобичајене радње/активности;  - размене информације које се односе на дату комуникативну ситуацију;  - опишу сталне, уобичајене радње/активности користећи неколико везаних исказа;  - опишу дневни / недељни распоред активности  - у неколико везаних исказа саопште информације о себи и другима;  - опишу дневни / недељни распоред активности;  - разумеју и реагују на једноставније исказе који се односе на изражавање допадања и недопадања;  - изразе допадање и недопадање уз једноставно образложење. | Речи и изразе који се односе на тему; језичке структуре *My brother rides his bike every day. Do you like comedies? We don't play basketball every day.* ***(The Present Simple Tense*)** *at the weekend* ***(prepositions of time)***, *I love listening to pop music.* ***(like, love, hate, enjoy + noun/-ing form)*** *Helen is often late for school.* ***(adverbs of frequency)***текстове и дијалоге који се односе на тему и интеркултурне садржаје (слушају, читају, говоре и пишу). | **12** | **5** | **7** |
| **Корелација са другим предм.** | српски језик и књижевност, музичка култура, час одељенског старешине | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.15. 1.1.16. 1.1.17. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.3. 1.2.4. 1.3.1. 1.3.2. 2.1.1. 2.1.2. 2.1.3. 2.1.5. 2.1.6. 2.1.8. 2.1.12. 2.1.13. 2.1.15. 2.1.19. 2.1.20. 2.1.22. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.1. 2.3.2. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања. | | | | |
| **5. Places**  Описивање карактеристика места; описивање способности у садашњости; описивање живих бића, предмета и места и положаја у простору; изражавање молби, захтева; исказивање предлога; | - препознају и именују појмове који се односе на тему;  - разумеју једноставне описе живих бића, појава и места и опишу их користећи једноставна језичка средства;  -упореде и опишу карактеристике живих бића, појава и места, користећи једноставнија језичка средства;  - разумеју једноставније предлоге и одговоре на њих;  - упуте једноставан предлог;  -разумеју једноставније текстове у којима се описују способности у садашњости;  - размене информације које се односе на способности;  - опишу сталне способности у садашњости користећи неколико везаних исказа. | Речи и изразе који се односе на тему; језичке структуре *The TV is on the table.* ***(prepositions of place)*** *There's a cinema in the city. There are two banks near my house.* ***(There is.../There are...)*** *There is a fire station in my town. The firе station is in Bond Street.* ***(a/an vs the);*** *She can swim.* ***(the verb can)*** *Let's go to the zoo.* ***(Let’s + base form of the verb)***  текстове и дијалоге који се односе на тему и интеркултурне садржаје (слушају, читају, говоре и пишу). | **12** | **4** | **8** |
| **Корелација са другим предм.** | српски језик и књижевност, грађанско васпитање, географија, историја | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.15. 1.1.16. 1.1.17. 1.1.18. 1.1.20. 1.1.21. 1.1.22. 1.1.23. 1.2.1. 1.2.3. 1.2.4. 1.3.1. 2.1.1. 2.1.2. 2.1.3. 2.1.5. 2.1.6. 2.1.8. 2.1.12. 2.1.13. 2.1.15. 2.1.19. 2.1.20. 2.1.22. 2.1.24. 2.1.25. 2.1.26. 2.2.1. 2.2.2. 2.2.3. 2.2.4. 2.3.1. 2.3.2. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања | | | | |

|  |  |  |  |  |  |
| --- | --- | --- | --- | --- | --- |
| **6. Food**  Исказивање потреба, осета и осећања; изражавање присуства/одсуства нечега;  изражавање допадања/ недопадања; изражавање молби, захтева, захвалности; исказивање количина; | - препознају и именују појмове који се односе на тему;  - разумеју и реагују на свакодневне изразе у вези са непосредним и конкретним потребама и осећањима;  - изразе, основне потребе, осете и осећања једноставнијим језичким средствима;  - разумеју једностване исказе који се односе на присуство/одсуство нечега и реагују на њих;  -разумеју и реагују на једноставније исказе који се односе на описвање допадања и недопадања;  - изразе допадање и недопадање уз једноставно образложење;  - разумеjу и једноставне молбе и захтеве и реагују на њих;  - упуте једноставне молбе и захтеве;  - затражe и пружe кратко обавештење;  - разумеју једноставније изразе који се односе на количину нечега;  - питају и кажу колико нечега има/ нема, користећи једноставија језичка средства;  - на једноставан начин наруче јело и/или пиће у ресторану;  - уоче сличности и разлике у начину исхране у различитим земљама света. | Речи и изразе који се односе на тему; језичке структуре *There are some apples, too. (****countable and uncountable nouns),*** *There's an orange and some ice cream in the fridge.* ***(a(n)/some)*** *There is some bread on the table. Is there any milk in the fridge? (****some/any)*** *Would you like some soup?* ***(would like + noun)*** *How much water do you drink? How many eggs have we got?* ***(How much… / How many…)*** *Can you see him?* ***(object personal pronouns)*** текстове и дијалоге који се односе на тему и интеркултурне садржаје (слушају, читају, говоре и пишу). | **9** | **3** | **6** |
| **Корелација са другим предм.** | српски језик и књижевност, географија, биологија, грађанско васпитање, ЧОС | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.17. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.2. 1.2.3. 1.2.4. 1.3.1. 1.3.2. 2.1.1. 2.1.2. 2.1.3. 2.1.4. 2.1.5. 2.1.6. 2.1.7. 2.1.8. 2.1.9. 2.1.10. 2.1.12. 2.1.13. 2.1.14. 2.1.15. 2.1.16. 2.1.17. 2.1.19. 2.1.20. 2.1.21. 2.1.22. 2.1.23. 2.1.24. 2.1.25. 2.1.26. 2.2.1. 2.2.2. 2.2.3. 2.3.1. 2.3.2. | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања. | | | | |

|  |  |  |  |  |  |
| --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникативне функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | **Обрада** | **Остали типови** |
| **По завршеној теми/области ученици су у стању да у усменој комуникацији:** | **Ученици у усменој комуникацији уче и увежбавају:** |
| **7. The second written test**  Разумеју једноставније текстове у којима се описују сталне и уобичајене радње/активности | -препознају и именују појмове који се односе на тему  -разуме и реагује на свакодневне изразе у вези са непосредним и конкретним потребама, осетима и осећањима  -разумеју једноставније текстове у којима се описују сталне и уобичајене радње/активности  -изразе допадање и недопадање уз једноставно образложење | Лексику и језичке структуре које се односе на тему и наведене комуникативне функције, а које су се радиле у темама 4, 5 и 6; задатке слушања, читања и вођеног писања. | **3** | **0** | **3** |
| **Корелација са другим предм.** | српски језик и књижевност | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.15. 1.1.17. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.2. 1.2.3. 1.2.4. 1.3.1. 1.3.2. 2.1.1. 2.1.2. 2.1.3. 2.1.4. 2.1.5. 2.1.6. 2.1.7. 2.1.8. 2.1.9. 2.1.10. 2.1.12. 2.1.13. 2.1.14. 2.1.15. 2.1.16. 2.1.17. 2.1.19. 2.1.20. 2.1.21. 2.1.23. 2.1.24. 2.1.25. 2.1.26. 2.2.1. 2.2.2. 2.2.3. 2.3.1. 2.3.2. 2.3.5. 2.3.6. | | | | |
| **Начин провере постигнућа** | Посматрање и праћење, усмена и писмена провера кроз задатке. | | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **БРОЈ И НАЗИВ ТЕМЕ/ОБЛАСТИ**  **(Комуникативне функције)** | **ИСХОДИ** | **НАСТАВНИ САДРЖАЈИ И ОПЕРАТИВНИ ЗАДАЦИ** | **Број часова по теми** | | **Обрада** | | **Остали типови** | |
| **По завршеној теми/области ученици су у стању да у усменој комуникацији:** | **Ученици у усменој комуникацији уче и увежбавају:** |
| **8. Celebrations**  Описивање догађаја у садашњости – тренутних и сталних/ уобичајених догађаја/ активности; изрицање обавеза; исказивање метеоролошког времена; описивање и честитање празника и рођендана. | - препознају и именују појмове који се односе на тему;  - разумеју једноставније текстове у којима се описују тренутне радње;  - размене информације које се односе на тренутне радње/активности;  - опишу сталне, уобичајене и тренутне догађаје / активности користећи неколико везаних исказа  - размене једноставније информације које се односе на своје и туђе обавезе и правила понашања;  - разумеју и реагују на једноставније исказе који се односе на жеље, интересовања и изражавање допадања и недопадања;  - разумеју честитку и одговоре на њу;  - упуте пригодну честитку;  - разумеју и, примењујући једноставнија језичка средства, опишу начин прославе рођендана, као и време и начин прославе празника у земљама енглеског говорног подручја;  - разумеју, траже и дају једноставнија обавештења метеоролошким приликама у ширем комуникативном контексту;  - опишу метеоролошке прилике и климатске услове. | Речи и изразе који се односе на тему; језичке структуре *They are sitting outside in the garden.* ***(Present Progressive Tense)*** *Why are you wearing that old jacket? Because I like it.* ***(Why…? / Because…)*** *I ususally read comics in my free time. I'm reading a great book now.* ***(Present Simple Tense vs Present Progressive Tense)*** *Police officers have to wear a uniform.* ***(have to)***текстове и дијалоге који се односе на тему и интеркултурне садржаје (слушају, читају, говоре и пишу). | **10** | | **5** | | **5** | |
| **Корелација са другим предм.** | српски језик и књижевност, ЧОС, информатика и рачунарство, ликовна култура, географија, музичка култура | | | | | | | |
| **Стандарди постигнућа** | 1.1.1. 1.1.2. 1.1.3. 1.1.4. 1.1.5. 1.1.6. 1.1.7. 1.1.8. 1.1.9. 1.1.10. 1.1.11. 1.1.12. 1.1.13. 1.1.14. 1.1.18. 1.1.19. 1.1.20. 1.1.21. 1.1.22. 1.1.23. 1.2.1. 1.2.2. 1.2.3. 1.2.4. 2.1.1. 2.1.2. 2.1.3. 2.1.6. 2.1.8. 2.1.9. 2.1.12. 2.1.13. 2.1.14. 2.1.15. 2.1.16. 2.1.17. 2.1.19. 2.1.20. 2.1.22. 2.1.24. 2.1.25. 2.1.26. 2.2.1. 2.2.2. 2.2.3. | | | | | | | |
| **Начин провере постигнућа** | Посматрање и праћење, усмена провера кроз играње улога у паровима, симулације у паровима, тестови вештина и различите технике формативног оцењивања. | | | | | | | |
| **Укупан број часова:** |  | | | **72** | | **29** | | **43** |

**Упутство за дидактичко-методичко остваривање програма**

**Планирање наставе и учења**

Наставни програм оријентисан на исходе наставнику даје већу слободу у креирању и осмишљавању наставе и учења. Улога наставника је да контекстуализује програм према потребама конкретног одељења имајући у виду састав одељења и карактеристике ученика, уџбенике и друге наставне материјале, техничке услове, наставна средства и медије којима школа располаже, као и ресурсе и могућности локалне средине у којој се школа налази. Полазећи од датих исхода, садржаја и препоручених језичких активности у комуникативним ситуацијама наставник креира свој годишњи (глобални) план рада на основу кога ће касније развити оперативне планове. Исходи дефинисани по областима, тј. комуникативним функцијама, усмеравају наставника да операционализује исходе на нивоу једне или више наставних јединица. Наставник за сваку област има дефинисане исходе и од њега се очекује да за сваку наставну јединицу, у фази планирања и припреме часа, дефинише исходе имајући у виду ниво постигнућа ученика. То значи да исходе треба класификовати од оних које би сви ученици требало да достигну, преко оних које остварује већина па до оних које достиже мањи број ученика са високим степеном постигнућа.

При планирању треба, такође, имати у виду да се исходи разликују, да се неки могу лакше и брже остварити, док је за већину исхода потребно више времена, различитих активности и начина рада. У фази планирања наставе и учења веома је важно имати у виду да је уџбеник наставно средство које не одређује садржаје предмета и зато се садржајима у уџбенику приступа селективно и у складу са предвиђеним исходима. С обзиром на то да уџбеник није једини извор знања, наставник треба да упути ученике на друге изворе информисања и стицања знања и вештина.

**Остваривање наставе и учења**

Kомуникативна настава језик сматра средством комуникације. Стога је и програм усмерен ка исходима који указују на то шта је ученик у комуникацији у стању да разуме и продукује. Табеларни приказ наставника постепено води од комуникативне функције као области, преко активности које у настави оспособљавају ученика да комуницира и користи језик у свакодневном животу, у приватном, јавном или образовном домену. Примена овог приступа у настави страних језика заснива се на настојањима да се доследно спроводе и примењују следећи ставови:

– циљни језик употребљава се у учионици у добро осмишљеним контекстима од интереса за ученике, у пријатној и опуштеној атмосфери;

– говор наставника прилагођен је узрасту и знањима ученика;

– наставник мора бити сигуран да је схваћено значење поруке укључујући њене културолошке, васпитне и социјализирајуће елементе;

– битно је значење језичке поруке;

– знања ученика мере се јасно одређеним релативним критеријумима тачности и зато узор није изворни говорник;

– са циљем да унапреди квалитет и обим језичког материјала, настава се заснива и на социјалној интеракцији; рад у учионици и ван ње спроводи се путем групног или индивидуалног решавања проблема, потрагом за информацијама из различитих извора (интернет, дечији часописи, проспекти и аудио материјал) као и решавањем мање или више сложених задатака у реалним и виртуелним условима са јасно одређеним контекстом, поступком и циљем;

– наставник упућује ученике у законитости усменог и писаног кода и њиховог међусобног односа;

– сви граматички садржаји уводе се индуктивном методом кроз разноврсне контекстуализоване примере у складу са нивоом, а без детаљних граматичких објашњења, осим, уколико ученици на њима не инсистирају, а њихово познавање се вреднује и оцењује на основу употребе у одговарајућем комуникативном контексту.

Kомуникативно-интерактивни приступ у настави страних језика укључује и следеће категорије:

– усвајање језичког садржаја кроз циљано и осмишљено учествовање у друштвеном чину;

– поимање наставног програма као динамичне, заједнички припремљене и прилагођене листе задатака и активности;

– наставник треба да омогући приступ и прихватање нових идеја;

– ученици се посматрају као одговорни, креативни, активни учесници у друштвеном чину;

– уџбеници представљају извор активности и морају бити праћени употребом додатних аутентичних материјала;

– учионица је простор који је могуће прилагођавати потребама наставе из дана у дан;

– рад на пројекту као задатку који остварује корелацију са другим предметима и подстиче ученике на студиозни и истраживачки рад;

– за увођење новог лексичког материјала користе се познате граматичке структуре и обрнуто.

**Технике/активности**

Током часа се препоручује динамично смењивање техника/активности које не би требало да трају дуже од 15 минута.

Слушање и реаговање на команде наставника на страном језику или са аудио записа (слушај, пиши, повежи, одреди али и активности у вези са радом у учионици: цртај, сеци, боји, отвори/затвори свеску, итд.).

Рад у паровима, малим и великим групама (мини-дијалози, игра по улогама, симулације итд.).

Мануелне активности (израда паноа, презентација, зидних новина, постера и сл.).

Вежбе слушања (према упутствима наставника или са аудио-записа повезати појмове, додати делове слике, допунити информације, селектовати тачне и нетачне исказе, утврдити хронологију и сл.).

Игре примерене узрасту.

Kласирање и упоређивање (по количини, облику, боји, годишњим добима, волим/не волим, компарације...).

Решавање „текућих проблема” у разреду, тј. договори и мини-пројекти.

„Превођење” исказа у гест и геста у исказ.

Повезивање звучног материјала са илустрацијом и текстом, повезивање наслова са текстом или, пак, именовање наслова.

Заједничко прављење илустрованих и писаних материјала (планирање различитих активности, извештај/дневник са путовања, рекламни плакат, програм приредбе или неке друге манифестације).

Разумевање писаног језика:

– уочавање дистинктивних обележја која указују на граматичке специфичности (род, број, глаголско време, лице...);

– препознавање везе између група слова и гласова;

– одговарање на једноставна питања у вези са текстом, тачно/нетачно, вишеструки избор;

– извршавање прочитаних упутстава и наредби.

Писмено изражавање:

– повезивање гласова и групе слова;

– замењивање речи цртежом или сликом;

– проналажење недостајуће речи (употпуњавање низа, проналажење „уљеза”, осмосмерке, укрштене речи, и слично);

– повезивање краћег текста и реченица са сликама/илустрацијама;

– попуњавање формулара (пријава за курс, налепнице нпр. за пртљаг);

– писање честитки и разгледница;

– писање краћих текстова.

Увођење дечије књижевности и транспоновање у друге медије: игру, песму, драмски израз, ликовни израз.

Предвиђена је израда два писмена задатка у току школске године.

**Стратегије за унапређивање и увежбавање језичких вештина**

С обзиром на то да се исходи операционализују преко језичких вештина, важно је да се оне у настави страних језика перманентно и истовремено увежбавају. Само тако ученици могу да стекну језичке компетенције које су у складу са задатим циљем.

Стога је важно развијати стратегије за унапређивање и увежбавање језичких вештина.

**Слушање**

Разумевање говора је језичка активност декодирања дословног и имплицитног значења усменог текста; поред способности да разазнаје фонолошке и лексичке јединице и смисаоне целине на језику који учи, да би успешно остварио разумевање ученик треба да поседује и следеће компетенције:

– дискурзивну (о врстама и карактеристикама текстова и канала преношења порука),

– референцијалну (о темама о којима је реч) и

– социокултурну (у вези са комуникативним ситуацијама, различитим начинима формулисања одређених говорних функција и др.).

Тежина задатака у вези са разумевањем говора зависи од више чинилаца:

– од личних особина и способности онога ко слуша, укључујући и његов капацитет когнитивне обраде,

– од његове мотивације и разлога због којих слуша дати усмени текст,

– од особина онога ко говори,

– од намера с којима говори,

– од контекста и околности – повољних и неповољних – у којима се слушање и разумевање остварују,

– од карактеристика и врсте текста који се слуша, итд.

Прогресија (од лакшег ка тежем, од простијег ка сложенијем) за ову језичку активност у оквиру програма предвиђена је, стога, на више равни. Посебно су релевантне следеће:

– присуство/одсуство визуелних елемената (на пример, лакшим за разумевање сматрају се они усмени текстови који су праћени визуелним елементима због обиља контекстуалних информација које се аутоматски уписују у дуготрајну меморију, остављајући пажњи могућност да се усредсреди на друге појединости);

– дужина усменог текста;

– брзина говора;

– јасност изговора и евентуална одступања од стандардног говора;

– познавање теме;

– могућност/немогућност поновног слушања и друго.

**Читање**

Читање или разумевање писаног текста спада у тзв. визуелне рецептивне језичке вештине. Том приликом читалац прима и обрађује тј. декодира писани текст једног или више аутора и проналази његово значење. Током читања неопходно је узети у обзир одређене факторе који утичу на процес читања, а то су карактеристике читалаца, њихови интереси и мотивација као и намере, карактеристике текста који се чита, стратегије које читаоци користе, као и захтеви ситуације у којој се чита.

На основу намере читаоца разликујемо следеће врсте читања:

– читање ради усмеравања;

– читање ради информисаности;

– читање ради праћења упутстава;

– читање ради задовољства.

Током читања разликујемо и ниво степена разумевања, тако да читамо да бисмо разумели:

– глобалну информацију;

– посебну информацију,

– потпуну информацију;

– скривено значење одређене поруке.

**Писање**

Писана продукција подразумева способност ученика да у писаном облику опише догађаје, осећања и реакције, пренесе поруке и изрази ставове, као и да резимира садржај различитих порука (из медија, књижевних и уметничких текстова итд.), води белешке, сачини презентације и слично.

Тежина задатака у вези са писаном продукцијом зависи од следећих чинилаца: познавања лексике и нивоа комуникативне компетенције, капацитета когнитивне обраде, мотивације, способности преношења поруке у кохерентне и повезане целине текста.

Прогресија означава процес који подразумева усвајање стратегија и језичких структура од лакшег ка тежем и од простијег ка сложенијем. Сваки виши језички ниво подразумева циклично понављање претходно усвојених елемената, уз надоградњу која садржи сложеније језичке структуре, лексику и комуникативне способности. За ову језичку активност у оквиру програма предвиђена је прогресија на више равни. Посебно су релевантне следеће:

– теме (ученикова свакодневница и окружење, лично интересовање, актуелни догађаји и разни аспекти из друштвено-културног контекста, као и теме у вези са различитим наставним предметима);

– текстуалне врсте и дужина текста (формални и неформални текстови, резимирање, личне белешке);

– лексика и комуникативне функције (способност ученика да оствари различите функционалне аспекте као што су описивање људи и догађаја у различитим временским контекстима, да изрази претпоставке, сумњу, захвалност и слично у приватном, јавном и образовном домен);

– степен самосталности ученика (од вођеног/усмераваног писања, у коме се ученицима олакшава писање конкретним задацима и упутствима, до самосталног писања).

**Говор**

Говор као продуктивна вештина посматра се са два аспекта, и то у зависности од тога да ли је у функцији монолошког излагања, при чему говорник саопштава, обавештава, презентује или држи предавање једној или више особа, или је у функцији интеракције, када се размењују информације између два или више саговорника са одређеним циљем, поштујући принцип сарадње током дијалога.

Активности монолошке говорне продукције су:

– јавно обраћање (саопштења, давање упутстава и информација);

– излагање пред публиком (предавања, презентације, репортаже, извештавање и коментари о неким догађајима и сл.)

– Ове активности се могу реализовати на различите начине и то:

– читањем писаног текста пред публиком;

– спонтаним излагањем или излагањем уз помоћ визуелне подршке у виду табела, дијаграма, цртежа и др.

– реализацијом увежбане улоге или певањем.

Интеракција подразумева сталну примену и смењивање рецептивних и продуктивних стратегија, као и когнитивних и дискурзивних стратегија (узимање и давање речи, договарање, усаглашавање, предлагање решења, резимирање, ублажавање или заобилажење неспоразума или посредовање у неспоразуму) које су у функцији што успешнијег остваривања интеракције. Интеракција се може реализовати кроз низ активности, на пример:

– размену информација,

– спонтану конверзацију,

– неформалну или формалну дискусију, дебату,

– интервју или преговарање, заједничко планирање и сарадњу.

Социокултурна компетенција и медијација

Социокултурна компетенција и медијација представљају скуп теоријских знања (компетенција) која се примењују у низу језичких активности у два основна језичка медијума (писаном и усменом) и уз примену свих других језичких активности (разумевање говора, говор и интеракција, писање и разумевање писаног текста). Дакле, представљају веома сложене категорије које су присутне у свим аспектима наставног процеса и процеса учења.

Социокултурна компетенција представља скуп знања о свету уопште, као и о сличностима и разликама између културних и комуникативних модела сопствене говорне заједнице и заједнице/заједница чији језик учи. Та знања се, у зависности од нивоа општих језичких компетенција, крећу од познавања основних комуникативних принципа у свакодневној комуникацији (основни функционални стилови и регистри), до познавања карактеристика различитих домена језичке употребе (приватни, јавни и образовни), паралингвистичких елемената, и елемената културе/култура заједница чији језик учи. Наведена знања потребна су за компетентну, успешну комуникацију у конкретним комуникативним активностима на циљном језику.

Посебан аспект социокултурне компетенције представља интеркултурна компетенција, која подразумева развој свести о другом и другачијем, познавање и разумевање сличности и разлика између светова, односно говорних заједница, у којима се ученик креће. Интеркултурна компетенција такође подразумева и развијање толеранције и позитивног става према индивидуалним и колективним карактеристикама говорника других језика, припадника других култура које се у мањој или већој мери разликују од његове сопствене, то јест, развој интеркултурне личности, кроз јачање свести о вредности различитих култура и развијање способности за интегрисање интеркултурних искустава у сопствени културни модел понашања и веровања.

Медијација представља активност у оквиру које ученик не изражава сопствено мишљење, већ функционише као посредник између особа које нису у стању да се директно споразумевају. Медијација може бити усмена и писана, и укључује сажимање и резимирање текста и превођење. Превођење се у овом програму третира као посебна језичка активност која никако не треба да се користи као техника за усвајање било ког аспекта циљног језика предвиђеног комуникативном наставом. Превођење подразумева развој знања и вештина коришћења помоћних средстава (речника, приручника, информационих технологија, итд.) и способност изналажења структуралних и језичких еквивалената између језика са кога се преводи и језика на који се преводи.

**Упутство за тумачење граматичких садржаја**

Настава граматике, с наставом и усвајањем лексике и других аспеката страног језика, представља један од предуслова овладавања страним језиком. Усвајање граматике подразумева формирање граматичких појмова и граматичке структуре говора код ученика, изучавање граматичких појава, формирање навика и умења у области граматичке анализе и примене граматичких знања, као прилог изграђивању и унапређивању културе говора.

Граматичке појаве треба посматрати са функционалног аспекта (функционални приступ). У процесу наставе страног језика у што већој мери треба укључивати оне граматичке категорије које су типичне и неопходне за свакодневни говор и комуникацију, и то кроз разноврсне моделе, применом основних правила и њиховим комбиновањем. Треба тежити томе да се граматика усваја и рецептивно и продуктивно, кроз све видове говорних активности (слушање, читање, говор и писање, као и превођење), на свим нивоима учења страног језика, према јасно утврђеним циљевима, стандардима и исходима наставе страних језика.

Граматичке категорије су разврстане у складу са Европским референтним оквиром за живе језике за сваки језички ниво који подразумева прогресију језичких структура према комуникативним циљевима: од простијег ка сложенијем и од рецептивног ка продуктивном. Сваки виши језички ниво подразумева граматичке садржаје претходних језичких нивоа. Цикличним понављањем претходно усвојених елемената надограђују се сложеније граматичке структуре. Наставник има слободу да издвоји граматичке структуре које ће циклично понављати у складу са постигнућима ученика, као и потребама наставног контекста.

Главни циљ наставе страног језика јесте развијање комуникативне компетенције на одређеном језичком нивоу, у складу са статусом језика и годином учења. С тим у вези, уз одређене граматичке категорије стоји напомена да се усвајају рецептивно, док се друге усвајају продуктивно.

**Праћење и вредновање наставе и учења**

Рад сваког наставника састоји се од планирања, остваривања и праћења и вредновања. Важно је да наставник континуирано прати и вреднује не само постигнућа ученика, процес наставе и учења, већ и сопствени рад како би перманентно унапређивао наставни процес.

Процес праћења остварености исхода почиње проценом нивоа знања ученика на почетку школске године како би наставници могли да планирају наставни процес и процес праћења и вредновања ученичких постигнућа и напредовања. Тај процес се реализује формативним и сумативним вредновањем. Док се код формативног оцењивања током године прате постигнућа ученика различитим инструментима (дијагностички тестови, самоевалуација, језички портфолио, пројектни задаци и др.), сумативним оцењивањем (писмени задаци, завршни тестови, тестови језичког нивоа) прецизније се процењује оствареност исхода или стандарда на крају одређеног временског периода (крај полугодишта, године, циклуса образовања). Формативно вредновање није само праћење ученичких постигнућа, већ и праћење начина рада и средство које омогућава наставнику да у току наставног процеса мења и унапређује процес рада. Током оцењивања и вредновања ученичких постигнућа треба водити рачуна да се начини на које се оно спроводи не разликује од уобичајених активности на часу јер се и оцењивање и вредновање сматрају саставним делом процеса наставе и учења, а не изолованим активностима које стварају стрес код ученика и не дају праву слику њихових постигнућа. Оцењивањем и вредновањем треба да се обезбеди напредовање ученика у остваривању исхода, као и квалитет и ефикасност наставе. Сврха оцењивања треба да буде и јачање мотивације за напредовањем код ученика, а не истицање њихових грешака. Елементи који се вреднују су разноврсни и треба да допринесу свеопштој слици о напредовању ученика, јачању њихових комуникативних компетенција, развоју вештина и способности неопходних за даљи рад и образовање. То се постиже оцењивањем различитих елемената као што су језичке вештине (читање, слушање, говор и писање), усвојеност лексичких садржаја и језичких структура, примена правописа, ангажованост и залагање у раду на часу и ван њега, примена социолингвистичких норми. Приликом оцењивања и вредновања неопходно је да начини провере и оцењивања буду познати ученицима односно усаглашени са техникама, типологијом вежби и врстама активности које су примењиване на редовним часовима, као и начинима на који се вреднују постигнућа. Таква правила и организација процеса вредновања и оцењивања омогућавају позитивну и здраву атмосферу у наставном процесу, као и квалитетне међусобне односе и комуникацију на релацији ученик – наставник, као и ученик – ученик.